OpenLLM-France/wikimedia huggingface dataset:
# Punta Alta de Comalesbienes

La Punta Alta de Comalesbienes és una muntanya que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
El pic, de 3.014,0 metres, s'alça a llevant del Pantà de Cavallers; en la carena que delimita la Capçalera de Caldes (NO) i la Vall de Comalesbienes (SE); amb el Pic de Comalesbienes al sud-oest, el Coll Arenós al nord i el Coll de Comalesbienes a l'est.
En ell està situat el vèrtex geodèsic 258068006 de l'Institut Cartogràfic de Catalunya.
Aquest cim està inclòs al llistat dels 100 cims de la FEEC amb el nom de Punta Alta.
El cim fou escalat per primera vegada l'estiu de 1880 per Schrader i H. Passet.

## Rutes

Hi ha diverses rutes d'aproximació al cim:
* Per la Vall de Comalesbienes. El punt d'inici d'aquest camí es troba al costat del barratge que tanca l'accés per carretera a la Presa de Cavallers, uns 400 metres abans d'arribar-hi, a 1.743 metres d'altitud. La ruta puja direcció est pel barranc fins a trobar el rierol que uneix els dos estanys majors. En aquest punt dos són les alternatives:
** Via el Pic de Comalesbienes direcció nord-oest.
** Pels estanyets que es troben a peus del Coll de Comalesbienes.
* Per la Vall de Colieto. El Refugi Joan Ventosa i Calvell és el punt de partida d'aquesta opció que discorre per l'Estany Gran de Colieto, Estany de la Roca i Coll Arenós (de Colieto).
* Pel Barranc de Comalespada. El camí s'inicia a la Presa de Cavallers i ressegueix la vora occidental del pantà, fins poc després de superar el desguàs del Barranc de Comalespada. A partir d'aquest punt es comença a remuntar direcció est, girant cap al sud, fins a retrobar el Barranc de Comalespada, per damunt del seu tram més escarpat. Se segueix el barranc fins a assolir el Coll Arenós (de Colieto), on es conflueix amb la ruta provinent del Refugi Joan Ventosa i Calvell que continua fins al cim.

## Referències

* ↑ ICC - Institut Cartogràfic de Catalunya. Punta Alta de Comalesbienes. [Consulta: 21/09/2013]
* ↑ ICC - Institut Cartogràfic de Catalunya. Cims emblemàtics de Catalunya: Punta Alta de Comalesbienes. [Consulta: 20/09/2013]
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí, Aigüestortes [mapa], 1:25.000. Cartografia de Instituto Geográfico Nacional (CNIG). (2021)
* Editorial Alpina. Carros de Foc [mapa], 1:25.000. Cartografia de Instituto Geográfico Nacional (CNIG). (2021)
* Institut Cartogràfic de Catalunya. Parc Nacional d'Aigüestortes i Estany de Sant Maurici [mapa], Segona edició, 1:25.000. (abril 1998)
# Torre de la Talaia de la Viñuela

La Torre de la Talaia de la Viñuela (Torre de la Atalaya de la Viñuela en castellà) és una torre alimara situada al municipi de La Viñuela, província de Màlaga. Servia com a comunicació des d'altres torres de guaita al llarg de la costa i el castell de Zalia. Data del segle XV. Construïda pels àrabs per defensar les terres del castell de Zalia de les possibles invasions de la costa. La Torre està construïda amb roques de pissarra formant sostres circulars amb morter de calç. Conserva una mènsula del matacà que defensa una porta situada a uns 6.5 metres d'alçada, amb brancals de maons i llinda d'una pedra, ocultant la mig destruïda volta de maons. Té uns 9,5 metres d'alçada.

## Referències

* ↑ «Torre de la Atalaya» (en castellà). Ajuntament de La Viñuela.
# BTW

BTW té els següents significats:
* Booker T. Washington, polític afroamericà del segle xix dels Estats Units
* Born This Way, àlbum musical de la cantant estatunidenca Lady Gaga
* By the Way, àlbum musical de la banda de rock estatunidenca Red Hot Chili Peppers
* Impost sobre el valor afegit (del seu nom en neerlandès Belasting over de Toegevoegde Waarde), impost indirecte que grava el consum
# Novossélskoie (Saràtov)

* Per a altres significats, vegeu «Novossélskoie».
Novossélskoie (en rus: Новосельское) és un poble de l'óblast de Saràtov, a Rússia, segons el cens del 2010 tenia 702 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Karl Ziegler

Karl Ziegler (Helsa, Alemanya, 26 de novembre de 1898 - Mülheim, 12 d'agost de 1973) fou un químic i professor universitari alemany guardonat amb el Premi Nobel de Química l'any 1963.

## Biografia

Va néixer el 26 de novembre de 1898 a la ciutat de Helsa, ciutat situada a l'estat alemany de Hessen i prop de la ciutat de Kassel. Va estudiar química i es va doctorar l'any 1923 a la Universitat de Marburg i va exercir l'ensenyament a Frankfurt i Heidelberg, fins que l'any 1943 va ser nomenat director de l'Institut Max Planck d'Investigacions sobre el Carbó, situat a la ciutat de Mülheim.
Va morir l'11 d'agost de 1973 a la seva residència de Mülheim, situada a l'estat de Rin del Nord-Westfàlia.

## Recerca científica

Va iniciar la seva recerca estudiant les reaccions entre els compostos organometàl·lics, especialment de liti, i el butandiè, i més tard va descobrir que els compostos d'alumini es comportaven de manera anàloga amb l'etilè. El resultat d'aquesta recerca prèvia fou la fabricació l'any 1953 de polietilè mitjançant un procediment a baixa pressió, segons el qual l'etilè forma llargues cadenes d'addició amb el catalitzador d'alumini.
L'any 1963 fou guardonat amb el Premi Nobel de Química, al costat del químic italià Giulio Natta, pels seus treballs en la tecnologia dels polímers d'alta massa molecular.
També va treballar en la química dels radicals químics amb carboni trivalent i en la síntesi de compostos policíclics com la cantaridina.

## Enllaços externs

* «Karl Ziegler» (en anglès). The Nobel Prize. The Nobel Foundation.
# Ferran de Borbó-Dues Sicílies (duc de Calàbria)

Ferran de Borbó-Dues Sicílies, duc de Calàbria (Roma 1869 - Lindau 1960). Príncep de les Dues Sicílies amb el tractament d'altesa reial que des de l'any 1934 fins a la seva mort fou cap de la Casa Reial de les Dues Sicílies.
Nascut a la ciutat de Roma el dia 25 de juny de 1869, sent fill del príncep Alfons de Borbó-Dues Sicílies i de la princesa Maria Antonieta de Borbó-Dues Sicílies. El duc de Calàbria era net per via paterna del rei Ferran II de les Dues Sicílies i de l'arxiduquessa Maria Teresa d'Àustria i per via materna del príncep Francesc de Borbó-Dues Sicílies i de l'arxiduquessa Maria Isabel d'Àustria-Toscana.
Als pocs d'haver nascut, la família de les Dues Sicílies hagué d'abandonar Roma a conseqüència de l'ocupació piemontesa de la ciutat l'any 1870.
Casat el 31 de maig de 1897 amb la princesa Maria de Baviera, filla del rei Lluís III de Baviera i de l'arxiduquessa Maria Teresa d'Àustria-Este. La parella tingué sis fills:
Ferran es dedicà a la reforma de les lleis internes de la Casa reial de les Dues Sicílies, entre les quals destaquen les que modernitzaren els estatuts de l'Ordre Constantiniana de Sant Jordi.
El duc de Calàbria entregà part dels històrics arxius de la Casa de les Dues Sicílies a l'estat italià.
A la seva mort s'inicià una important disputa per ocupar el càrrec de cap de la casa de les Dues Sicílies entre el príncep Rainier de Borbó-Dues Sicílies que defensava el seu dret a successor basant-se en la renúncia del seu germà gran, Carles de Borbó-Dues Sicílies; i Alfons de Borbó-Dues Sicílies, que reclamava els seus drets sobre la base del matrimoni morganàtic de Rainier. La casa reial espanyola, de qui és una branca secundària la casa reial de les Dues Sicílies, es posicionà a favor d'Alfons, cunyat i cosí del comte de Barcelona.
# Punta Arenas

Punta Arenas és una ciutat de Xile, capital de la regió de Magallanes i de l'Antàrtica Xilena.

## Característiques

La ciutat de Punta Arenas està situada en ple estret de Magallanes i constitueix un port important per a la navegació que travessa aquest canal. També és la ciutat més important de la Patagònia xilena.
El seu terme s'estén per una superfície de 17.843 km² i la seva població, d'uns 129.700 habitants el 2012, es concentra sobretot al nucli urbà. Les seves activitats econòmiques principals són: la portuària, la ramaderia ovina, la indústria conservera, els serveis a una regió tan immensa i, més recentment, les ofertes turístiques lligades amb l'Antàrtida.

## Història

La construcció d'un fort a la zona, l'any 1848, propicià l'inici del poblament i la primera evidència de la presa de sobirania xilena a aquelles terres remotes però de gran valor estratègic. Amb el temps, van anar arribant colons que van desenvolupar una incipient ramaderia ovina i manufactures pesqueres alimentàries.
Força ràpidament, es convertí en port ideal per als vaixells que travessaven l'estret. Això va comportar l'arribada d'immigrants europeus i una gran prosperitat per a la ciutat. A principis del segle xx, Punta Arenas constituïa el port més important per a les rutes de navegació entre els oceans Atlàntic i Pacífic. L'obertura, el 1914, del canal de Panamà va marcar l'inici del declivi de l'activitat portuària.

## Referències

* ↑ World Gazetteer (castellà)

## Enllaços externs

* Web del municipi de Punta Arenas. (castellà)
# Tàutal

Tàutal o també Tàntal (en llatí Tautalus o Tantalus, en grec antic Τάνταλος) era un general lusità.
Va ser el general que va succeir en la direcció dels combatents lusitans a Viriat, després que aquest fos assassinat. No va tardar a sotmetre's al romà Quint Servili Cepió. Diodor de Sicília l'anomena Tàntam (Tantamus). També en parla Apià.

## Referències

* ↑ Smith, William (ed.). «Tantalus». A Dictionary of Greek and Roman biography and mythology. [Consulta: 25 febrer 2021].
Viccionari
# Apomys musculus

Apomys musculus és una espècie de mamífer rosegador de la família dels múrids. Són rosegadors de petites dimensions, amb una llargada de cap a gropa de 76 a 124 mm i una cua de 96 a 133 mm. Poden arribar a pesar fins a 25 g. Es troba només a les illes de Luzon i Mindoro, a les Filipines. Viu principalment en boscs montans primaris i secundaris, i és poc comuna en boscs amb molsa.

## Referències

* ↑ Lawrence R. Heaney & Al. «A synopsis of the mammalian fauna of the Philippine Islands». Fieldiana Zoology, 88, 1998.
* 1 2 «Apomys musculus» (en anglès). Llista Vermella de la UICN. Unió Internacional per a la Conservació de la Natura (UICN).
* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Ericlaxmanita

L'ericlaxmanita és un mineral de la classe dels arsenats. Va ser anomenada en honor d'Erich G. Laxmann.

## Característiques

L'ericlaxmanita és un element químic de fórmula química Cu₄O(AsO₄)₂. Cristal·litza en el sistema triclínic. Els cristalls són prismes tabulars, laminars, curts; de fins a 0,1 mm i com a pseudomorfs de fins a 2 cm en crostes d'urusovita. La seva duresa a l'escala de Mohs és 3,5.

## Formació i jaciments

Va ser descoberta a la fumarola Arsenàtnaia, al volcà Tolbàtxik (óblast de Kamtxatka, Districte Federal de l'Extrem Orient, Rússia) en forma d'incrustacions complexes a la superfície de l'escòria de basalt o en obertures. Dipositada directament del gas volcànic o com a resultat de les interaccions entre el gas i les roques a temperatures >380 °C.

## Referències

* 1 2 3 «Ericlaxmanite» (en anglès). Mindat. [Consulta: 7 novembre 2015].
* 1 2 «Ericlaxmanite» (en anglès). Handbook of Mineralogy. [Consulta: 9 juliol 2018].
# Oliver Smithies

Oliver Smithies (Halifax, Anglaterra, 1925 - 10 de gener de 2017) fou un genetista estatunidenc d'origen anglès guardonat amb el Premi Nobel de Medicina o Fisiologia l'any 2007.

## Biografia

Va néixer el 23 de juliol de 1925 a la ciutat de Halifax, població situada al comtat de West Yorkshire. Va estudiar medicina a la Universitat de Toronto, en la qual es llicencià el 1946 i posteriorment realitzà el seu doctorat en bioquímica a la Universitat d'Oxford.
Interessat en la docència l'any 1960 inicià la seva tasca docent com a professor de genètica a la Universitat de Wisconsin-Madison i des del 1988 fou professor de la Universitat de Dakota del Nord. L'any 1998 fou nomenat membre estranger de la Royal Society de Londres.

## Recerca científica

L'any 1950 inicià la seva recerca a la Universitat de Toronto, en la qual descobrí el gel d'electroforesi. Posteriorment va descobrir, simultàniament amb Mario Capecchi, la tècnica de recombinació homòloga d'ADN transgènic en l'ADN genòmic, un mètode molt més fiable per alterar genomes animals que els anteriorment utilitzats.
L'any 2007 fou guardonat amb el Premi Nobel de Medicina o Fisiologia, juntament amb Mario Capecchi i Martin Evans, «pels seus treballs sobre cèl·lules mare i manipulació genètica en models animals».

## Referències

* ↑ «UNC-Chapel Hill Nobel winner Oliver Smithies dies». , 11-01-2017 [Consulta: 11 gener 2017].
* 1 2 3 4 «Oliver Smithies, Carolina’s first Nobel laureate, passes away at 91». The University of North Carolina at Chapel Hill. [Consulta: 12 gener 2017].
* ↑ «The Nobel Prize in Physiology or Medicine 2007». The Nobel Foundation. [Consulta: 12 gener 2017].

## Enllaços externs

* «Oliver Smithies» (en anglès). The Nobel Prize. The Nobel Foundation.
# Tour de Yorkshire 2019

El Tour de Yorkshire 2019, cinquena edició del Tour de Yorkshire, es disputà entre el 2 i el 5 de maig de 2019 sobre un recorregut de 617,5 km repartits entre quatre etapes. La cursa formà part del calendari de l'UCI Europa Tour 2019, amb una categoria 2.HC.
El vencedor final fou l'anglès Christopher Lawless (Team Ineos), seguit de Greg Van Avermaet (CCC Team) i Edward Dunbar (Team Ineos).

## Equips

18 equips van prendre la sortida en aquesta edició:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 2 de maig | Doncaster – Selby | etapa plana | 178,5 | Jesper Asselman | Jesper Asselman |
| 2a etapa | 3 de maig | Barnsley – Bedale | etapa plana | 132 | Rick Zabel | Jesper Asselman |
| 3a etapa | 4 de maig | Bridlington – Scarborough | etapa accidentada | 132 | Alexander Kamp | Christopher Lawless |
| 4a etapa | 5 de maig | Halifax – Leeds | etapa accidentada | 175 | Greg Van Avermaet | Christopher Lawless |

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :
Font: ProCyclingStats :

### Etapa 4
## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Premi de la combativitat | Classificació per equips |
| 1 | Jesper Asselman | Jesper Asselman | Jacob Hennessy | Jesper Asselman | Daniel Bigham | Roompot-Charles |
| 2 | Rick Zabel | Jesper Asselman | Jacob Hennessy | Boy van Poppel | Jake Scott | Regne Unit |
| 3 | Alexander Kamp | Christopher Lawless | Robert Scott | Christopher Lawless | John Archibald | Team Ineos |
| 4 | Greg Van Avermaet | Christopher Lawless | Arnaud Courteille | Christopher Lawless | Lucas Eriksson | Team Ineos |
| Final | Final | Christopher Lawless | Arnaud Courteille | Christopher Lawless | no entregat | Team Ineos |

## Referències

* 1 2 «Y llegó la primera victoria para el todopoderoso team Ineos». El Mundo Deportivo, 05-05-2019 [Consulta: 7 maig 2019].
* ↑ «2019 » Tour de Yorkshire (2.1)». procyclingstats. [Consulta: 7 maig 2019].
* ↑ «El holandés Asselman hace suya la primera etapa y el liderato». El Mundo Deportivo, 02-05-2019 [Consulta: 7 maig 2019].
* ↑ «El alemán Rick Zabel se hace con segunda etapa, Asselman mantiene el liderato». El Mundo Deportivo, 03-05-2019 [Consulta: 7 maig 2019].
* ↑ «Sorpresa en Yorkshire: ¡Victoria para Kamp del modesto Riwal Readynez!». Marca, 04-05-2019 [Consulta: 7 maig 2019].
# Tour de Yorkshire 2017

El Tour de Yorkshire 2017, tercera edició del Tour de Yorkshire, es disputà entre el 28 i el 30 d'abril de 2017 sobre un recorregut de 490 km repartits entre tres etapes. La cursa formà part del calendari de l'UCI Europa Tour 2017, amb una categoria 2.1.
El vencedor final fou el belga Serge Pauwels (Dimension Data), gràcies a la victòria en la darrera etapa. El seu company d'equip, Omar Fraile i Jonathan Hivert (Direct Energie) completaren el podi. Caleb Ewan (Orica-Scott) guanyà la classificació per punts i Pieter Weening (Roompot-Nederlandse Loterij) fou el millor escalador.

## Equips

18 equips van prendre la sortida en aquesta edició:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 28 de abr | Bridlington – Scarborough | etapa accidentada | 174 | Dylan Groenewegen | Dylan Groenewegen |
| 2a etapa | 29 de abr | Tadcaster – Harrogate | etapa accidentada | 122,5 | Nacer Bouhanni | Caleb Ewan |
| 3a etapa | 30 de abr | Bradford – Sheffield | etapa de mitja muntanya | 194,5 | Serge Pauwels | Serge Pauwels |

### Etapa 3
## Classificació final

Fonts: ProCyclingStats Cycling Quotient :

## Referències

* ↑ «Pauwels y Fraile firman el 'doblete' del Dimension Data en Yorkshire». marca.com, 30-04-2017 [Consulta: 30 abril 2017].
* ↑ «3rd Tour de Yorkshire». procyclingstats. [Consulta: 30 abril 2017].
# Aponeurosi

Les aponeurosis (que deriva del grec απο, "lluny" i νευρον, "tendó") són capes de tendons plans i amples. Són de color platejat-blanquinós i histològicament són similars a tendons i són nutrits pels vasos sanguinis i els nervis. Es tracta de cartílag fibrós formant xarxes denses de teixit connectiu que aporta una gran força de tracció en el pla de l'entramat fibrós. Normalment, s'organitza en forma de capes que es difuminen en ventres musculars. Les principals zones del cos que tenen aponeurosis gruixudes són la regió abdominal ventral, la lumbar dorsal i la regió plantar i palmar.
La seva funció principal és unir els músculs i les parts del cos on actuen els músculs.

## Anatomia
### Aponeurosis abdominals anteriors

Les aponeurosis abdominals anteriors es troben just a la part superior del múscul recte major de l'abdomen. Limita amb l'oblic major de l'abdomen, els músculs pectorals i el dorsal ample.

### Aponeurosis lumbars posteriors

Aquestes aponeurosis es troben a la part superior dels músculs epaxials del tòrax que són el múscul multífid del raquis i el sacrospinal.

### Aponeurosis palmars i plantars i extensor

L'aponeurosi palmar es troba als palmells de les mans. Les aponeurosis extensores es troben a la part de darrere dels dits. L'aponeurosi plantar es troba a la planta del peu.

### Membranes intercostals anterior i posterior

Es troben entre les costelles i són la continuació dels músculs intercostals i els intercostals interns respectivament.

### Gàlea aponeuròtica

Aquesta aponeurosi és una capa densa de teixit fibrós que va des del múscul frontal al múscul occipital.

## Músculs pennats i aponeurosis

El múscul pennat en els quals les fibres musculars estan orientades en un angle en la línia d'acció, típicament tenen dues aponeurosis i totes dues s'aprimen en un tendó.
Emmagatzematge d'energia elàstica: com en els tendons, les aponeurosis unides a músculs pennats poden absorbir energia i retornar-la.

## Referències

* ↑ McCracken, Thomas. New Atlas of Human Anatomy. China: Metro Books, 1999, p. 78–79. ISBN 1-5866-3097-0.
* ↑ Azizi, Emanuel; Roberts, Thomas J. «Biaxial strain and variable stiffness in aponeuroses». The Journal of Physiology, 587, 17, 2009, pàg. 4309–18. DOI: 10.1113/jphysiol.2009.173690. PMC: 2754367. PMID: 19596897.

## Bibliografia

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* GraySubject|104 - Aponeuroses
* Aponeurosis al Diccionari d'eMedicine
Viccionari
# Estació de Can Rigal

Mapa TramBaix T1, T2 i T3 :
Can Rigal és una estació de les línies T1, T2 i T3 de la xarxa del Trambaix situada sobre la Carretera de Colblanc al barri de Pubilla Cases de l'Hospitalet de Llobregat i es va inaugurar el 3 d'abril de 2004 amb l'obertura del Trambaix.
L'estació es troba a cinc minuts a peu de l'estació de Pubilla Cases de la L5 però no hi ha un transbord directe entre ambdues.
Trambaix :
| Procedència/Destinació | < | > | Procedència/Destinació |
| Francesc Macià | Ernest Lluch | Ca n'Oliveres | Bon Viatge |
| Francesc Macià | Ernest Lluch | Ca n'Oliveres | Llevant - les Planes |
| Francesc Macià | Ernest Lluch | Ca n'Oliveres | Sant Feliu - Consell Comarcal |

## Vegeu també

* Tram
* Xarxa ferroviària de Catalunya
# Dolné Vestenice

Dolné Vestenice és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1349.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História». [Consulta: 23 desembre 2021].
# Font dels Malalts (Hortoneda)

La Font dels Malalts és una font del poble d'Hortoneda, de l'antic terme d'Hortoneda de la Conca, pertanyent a l'actual municipi de Conca de Dalt, al Pallars Jussà.
Està situada a 986 m d'altitud, al sud-oest d'Hortoneda, a la vora dreta de la llau dels Pastors, al sud-est del Roc de Torrent Pregon. És al nord de la partida de la Font de l'Abat, al lloc anomenat Trossos de la Font dels Malalts. La carretera que mena al poble d'Hortoneda passa a prop i al sud-est de la font.
Aquesta font dona lloc a una petita llau, anomenada llau dels Malalts.

## Enllaços externs

* Institut Cartogràfic de Catalunya
# Punta del Puig (l'Espluga de Francolí)

La Punta del Puig és una muntanya de 682 metres que es troba a la serra de Vilobí, entre els municipis de l'Espluga de Francolí i Vimbodí i Poblet, a la comarca de la Conca de Barberà i de Fulleda, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Avera

«Avera» té aquests significats:
* Avera (Geòrgia)
* Avera o Abère, municipi francès situat al departament de Pirineus Atlàntics i a la regió d'Aquitània
# Lo Causse de la Cèla

Lo Causse de la Cèla (en francès Causse-de-la-Selle) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Estació de Can Peixauet

Mapa Metro Línies 9 i 10 :
Can Peixauet és una estació de la L9 Nord del Metro de Barcelona i pertany al Tram 4 (La Sagrera – Can Zam / Gorg). Es troba a 31,1 metres de profunditat, a la ciutat de Santa Coloma de Gramenet i dona servei als barris de Safareigs, Santa Rosa i Riu Sud. L'estació és de tipus pou i té dos accessos situats l'avinguda de Can Peixauet amb l'avinguda de Santa Coloma, com a la resta de la línia totalment adaptat a PMR.
La previsió inicial era obrir l'estació l'any 2004 i posteriorment l'any 2008. però donats els contratemps no es va posar en funcionament fins al 13 de desembre de 2009, el primer tram de 3,9 km que es va inaugurar, entre Can Zam i Can Peixauet.
Metro de Barcelona :
| Procedència/Destinació | < | > | Procedència/Destinació |
| La Sagrera | Bon Pastor | Santa Rosa | Can Zam |
| Projectat |||||
| Aeroport T1 | Bon Pastor | Santa Rosa | Can Zam |

## Accessos

* Avinguda Santa Coloma

## Referències

* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «El Govern posa en marxa les noves estacions de l'L9/L10 de La Sagrera i Onze de Setembre» (PDF). gencat.cat. Generalitat de Catalunya, 26-06-2010. Arxivat de l'original el 2012-04-07. [Consulta: 7 juny 2011].

## Vegeu també

* Xarxa ferroviària de Catalunya
# Font dels Mollons

La Font dels Mollons és una font del terme municipal de Tremp, del Pallars Jussà, a l'antic terme d'Espluga de Serra, en territori del poble d'Aulàs.
Està situada a 1.010 m d'altitud, a llevant del poble d'Aulàs, a l'indret conegut com les Fontetes, molt proper al poble.

## Enllaços externs

* Institut Cartogràfic de Catalunya